en da it sv tr en fr en en en nb da nb it da it da da da da da da en nb nl da da en da da da en da sv da nb da da da da da da da da da en da da en da da da da da en da da da da da da it da da da da da da da sv en da da en de da id cs it de da it en
Jeg er netop kommet tilbage fra en ferie i Andalusien, hvor en dag i Alhambra var det absolutte højdepunkt. Det var en sanselig og smuk oplevelse at gå i maurernes mere end 700 år gamle paradisiske haveanlæg med lyde fra rislende vand og imponerende arkitektur med kunstnerisk udsmykning – en drøm af et sted at fejre min kandidat i kunsthistorie!
Posted bymariannedall.dk10. februar 202027. juni 2020Posted inIkke kategoriseretLeave a comment on Alhambra – kulturhistorie
Hercules Farnese der er dateret til sidst i år 200 – starten af år 300 e.v.t. imponerede mig på mit besøg på Museo Archeologico Nazionale Napoli. Skulpturen er udført til Caracalla termerne i Rom efter kopi af den græske skulptur Herakles fra anden halvdel af år 400 f.v.t.
Posted bymariannedall.dk23. januar 201827. juni 2020Posted inBlogLeave a comment on Museo Archeologico Nazionale Napoli
Skønt rum med kunstnerisk sjæl udlejes
Mangler du arbejdsro og inspiration?
Du kan nu leje mit atelier så grib muligheden og find arbejdsro og inspiration i dette skønne lyse rum. Med et mix af gamle og nye møbler i gode materialer, skæve fund igennem tiderne og masser af kreativ energi er atelieret tilført en kunstnerisk sjæl. Du kan leje det for blot et døgn eller en uge. Kontakt mig endelig for mere info.
Akvarel fra en sommerdag på Sardinien
Solsikker i atelieret i Risskov
Måske har Van Goghs solsikkemalerier mistet deres aura ved reproduktion, men da jeg var i Amsterdam i sommer oplevede jeg den aura, som solsikkemaleriet havde der. Tag endelig derned og se det! Mine kursister skulle selvfølgelig også have udfordringen at male solsikker og med en reproduktion af Van Goghs billede i baghånden, blev det nogle koncentrerede timer og et dejlig syn.
Posted bymariannedall.dk6. oktober 2016Posted inBlogLeave a comment on Van Goghs solsikker
Mit studie på ‘Italiensk sprog, litteratur og kultur’ gav mig i sommer mange kunstneriske oplevelser i Rom. Her resulterede universitetets undervisning i, at jeg fik et godt kendskab til renæssancen, og især til Michelangelos udsmykning af Det Sixtinske Kapel. En viden som jeg ser frem til at formidle.
Posted bymariannedall.dk31. august 201531. august 2015Posted inBlogLeave a comment on Renæssancen i Rom
Forum Romanum - klik på fotoet
En studietur til Rom med Aarhus Universitet i dette forår var en givende oplevelse, som samtidig opfyldte en gammel drøm om en studietur dertil. Interessant var det også at se Det Danske Institut, som jeg glæder mig til at bo på til sommer i forbindelse med et forløb om Renæssancen på Università di Sapienza.
Posted bymariannedall.dk5. maj 20155. maj 2015Posted inBlogLeave a comment on Studietur til Rom
Blomster fra haven. For at se fotoet stort, klik på billedet.
Det er herligt at hente blomster og bær ind fra haven og forevige dem i akvarel samt at opleve stemningen i atelieret, hvor kursisterne i fordybelse blander de smukke farver.
Posted bymariannedall.dk9. oktober 20145. juni 2017Posted inBlogLeave a comment on Efterårsstemning i atelieret
Sommerhilsen fra maleriske omgivelser
I maleriske omgivelser på Sardinien
Når lyset kastes på huse i varme farver med afskallet kalk, og vasketøjet der signalerer et moderne liv luftes udenfor de charmerende skodder, og når belægningen under mig er blankslidte sten og lydene en summen af italienske gloser, så er jeg klar til at finde malegrejet frem og forevige disse oplevelser.
Fortsat rigtig god sommer til jer alle – håber vi ses i den kommende kursussæson på mine malekurser i Risskov eller Aarhus C.
Posted bymariannedall.dk11. august 20148. november 2016Posted inBlogLeave a comment on Sommerhilsen fra maleriske omgivelser
Malerejse i Bergamo Alta
Der males akvarel og akryl i inspirerende rammer i Bergamo Alta. Klik på fotoet for at se det stort.
At male i flere dage i så inspirerende rammer som der er i Bergamo Alta smitter af på billederne, som får mere liv og lys, oplevede linjer og smukke farver.
Jeg er lige kommet hjem fra en dejlig uge med en flok søde og arbejdssomme rejsedeltagere, som nød at male i de skønne historiske rammer, at se på kunst og arkitektur og ikke mindst at sidde nogle hyggelige steder og spise sammen.
Jeg ser allerede frem til at komme til Bergamo Alta igen, men inden da går turen til Venezia, hvor jeg i samarbejde med Risskov Travel Partner skal vise rejsedeltagerne nogle skønne steder.
Posted bymariannedall.dk9. juli 20149. juli 2014Posted inBlogLeave a comment on Malerejse i Bergamo Alta
Forårshilsen fra sansefyldte omgivelser
Marianne Dall i sin have
Som billedkunstner har man aldrig fri, men jeg føler mig privilegeret over at være sansende og åben og have fået evnen til at se skønhed i stort og småt.
Mit kamera er tit med mig, fordi jeg gerne vil fastholde øjeblikke med visuelle oplevelser, men mine malerier bliver oftest til på baggrund af en indvendig energi.
Denne energi beskrives af nogle kunstnere som en rastløshed, hvilket jeg godt kan identificere mig med, men det handler også om en sårbarhed og glæde ved æstetikken og livet generelt.
Når jeg i øvrigt sidder med en bog om Italien, er det fordi jeg finder stor inspiration i dette land, og netop derfor læser jeg italiensk på Aarhus Universitet.
Posted bymariannedall.dk17. maj 201419. maj 2014Posted inBlogLeave a comment on Forårshilsen fra sansefyldte omgivelser
Malerejse til Bergamo Alta den 2.-7. juli 2014
Via Porta Dipinta, Bergamo Alta
Tag med på malerejse til Bergamo Alta i Norditalien  juli 2014
Kun to ledige pladser!
Du skal bo og male centralt i den charmerende gamle og højtbeliggende bydel, der er fyldt med maleriske motiver. Du kommer med de 20 timers undervisning til at tegne og male billeder af såvel panoramaudsigten som fine detaljer i arkitekturen og kunsten.
Her er basis for intens oplevelse med akvarel eller akrylmaling, hyggeligt samvær, sol samt mulighed for at få malet nogle gode billeder.
Du vil få mest ud af malerejsen, hvis du har bare en smule øvelse i tegning eller maleri.
Fly Billund-Bergamo t/r, transfer lufthavn – hotel t/r, 5 overnatninger i delt dobbeltværelse med morgenmad, 20 timers undervisning, max 11 rejsedeltagere. Pris kr. 6.595
Tilmeld dig allerede i dag og glæd dig til at holde ferie på denne herlige måde.
Kontakt mig på post@mariannedall.dk eller tlf. 61333703
Posted bymariannedall.dk18. januar 201412. februar 2014Posted inBlogLeave a comment on Malerejse til Bergamo Alta den 2.-7. juli 2014
1 2 3 … 6 Older posts
Adresse: Liljevej 4, 8240 Risskov
Dansk Center For Undervisningsmiljø
Marianne Dall, Proudly powered by WordPress.